Helsingin VTS-keskus.
**Alusliikennepalvelu** (engl. *vessel traffic service*, lyh. VTS) on nimitys toiminnoille, jotka pyrkivät parantamaan meriliikenteen tehokkuutta ja sujuvuutta sekä merenkulun turvallisuutta. Palvelun avulla pyritään ennalta ehkäisemään onnettomuuksia vesialueilla sekä ympäristöhaittoja, joita mahdollisiset onnettomuudet voisivat aiheuttaa.

Maailmanlaajuisesti alusliikennepalvelu on käytössä yli 25 rannikkovaltiossa. VTS-palvelu on käytössä ainakin jossain mitassa kaikissa Itämeren maissa. Usein VTS-keskus on sijoitettu lennonjohtotornia muistuttavaan korkeaan rakennukseen, josta on hyvä näkyvyys keskeiselle satama-alueelle tai muulle keskeiselle meriteiden osalle kuten vilkasliikenteiseen salmeen (esimerkiksi Iso-Belt, Englannin kanaali, Malakansalmi Singaporen edustalla).

 Norjalaista meriliikennekeskusta. Huomaa kaukoputket, joilla havaitaan lähistön alusliikennettä.
* Aberdeenin satama-alueella sijaitseva, myös VTS-palveluista vastaava meriliikennekeskus Aberdeenin satama-alueella sijaitseva, myös VTS-palveluista vastaava meriliikennekeskus
* VTS-keskus Hollannissa VTS-keskus Hollannissa
* Lissabonin sataman meriliikennekeskuksen rakennus Portugalissa Lissabonin sataman meriliikennekeskuksen rakennus Portugalissa
* St Helierin VTS-keskusSt Helierin VTS-keskus

VTS-palvelukeskuksissa työskentelevät alusliikenneohjaajat ylläpitävät ajantasaista liikennetilannekuvaa kameroiden, AIS- ja tutkainformaation sekä meri-VHF-radioilla lähetettyjen ilmoitusten avulla. Alusliikenneohjaajat seuraavat myös alusliikennettä vastuualueillaan, antavat tietoa muun muassa turvalaitteiden ja väylien käytettävyydestä ja kunnosta sekä liikenteestä VTS-alueella. VTS:n antamiin palveluihin kuuluu navigointiapu, tiedonannot ja alusliikenteen järjestely. Aluksille saatetaan välittää tietoa myös merisäästä, vuorovedestä ja jäätilanteesta.

VTS-järjestelmä Suomessa
------------------------

Suomessa VTS-palvelusta vastaa Traffic Management Finland. Suomessa alukset, joiden suurin pituus on vähintään 24 metriä, ovat velvollisia osallistumaan alusliikennepalveluun.

Suomessa toimi vuoden 2012 syksyllä kaikkiaan viisi VTS-keskusta. Kaikkia Suomen rannikon keskeisimpiä kauppamerenkulun väyliä suurimpiin satamiin valvotaan Helsingin ja Turun VTS-keskuksista. Lisäksi Saimaalla on Saimaa VTS (Lappeenranta), joka seuraa Saimaan syväväylän liikennettä. Vuonna 2011 päätettyä kolmen Länsi-Suomen VTS-keskuksen yhdistämistä Turkuun ei oltu toteutettu ainakaan vuoden 2012 syksyyn mennessä. VTS-keskusten vastuualueet ja alusten menettelytavat näillä alueilla liikuttaessa on kuvattu alusten päällystölle tarkoitetuissa ohjeissa.

Alusliikennepalvelu on käytössä periaatteessa vuorokauden ympäri vuoden jokaisena päivänä. Saimaa VTS suljetaan kuitenkin talvisin Saimaan kanavan kiinniollessa.

Lähteet
-------

1. 1 2 3 4  Meriliikenteen ohjaus  4.9.2012. Liikennevirasto, liikennevirasto.fi.  Arkistoitu 16.1.2013. Viitattu 2.3.2013.
2. ↑  World Vessel Traffic Services Guide worldvtsguide.org.  Arkistoitu 24.4.2006. Viitattu 2.3.2013. (englanniksi)
3. ↑  Mariners' Routeing Guide Baltic Sea - Vessel Traffic Service (VTS) helcom.dk.  Arkistoitu 14.9.2008. Viitattu 2.3.2013. (englanniksi)
4. ↑  Aberdeen harbor's Center of activity (pdf) Aberdeen, UK:  Aberdeen satama, aberdeen-harbour.co.uk.  Arkistoitu 8.7.2011. Viitattu 2.3.2013. (englanniksi)
5. ↑  The reason for establishing VTS surveilance in Great Belt forsvaret.dk. Viitattu 2.3.2013. (englanniksi)
6. 1 2 3  World Vessel Traffic Liikennevirasto, liikennevirasto.fi.  Arkistoitu 28.1.2013. Viitattu 2.3.2013.
7. ↑  Uusi VTS-keskus perustetaan Turkuun  28.4.2011. Liikennevirasto, liikennevirasto.fi. Viitattu 2.3.2013. [vanhentunut linkki]
8. ↑  Kotka VTS - Master's guide (pdf)  30.5.2011. Liikennevirasto, liikennevirasto.fi. Viitattu 2.3.2013. (englanniksi)[vanhentunut linkki]
9. ↑  Helsinki VTS - Master's guide (pdf)  28.5.2012. Liikennevirasto, liikennevirasto.fi.  Arkistoitu 28.9.2015. Viitattu 2.3.2013. (englanniksi)
10. ↑  Hanko VTS - Master's guide (pdf)  23.6.2011. Liikennevirasto, liikennevirasto.fi. Viitattu 2.3.2013. (englanniksi)[vanhentunut linkki]
11. ↑  Archipelago VTS - Master's guide (pdf)  1.1.2012. Liikennevirasto, liikennevirasto.fi. Viitattu 2.3.2013. (englanniksi)[vanhentunut linkki]
12. ↑  West Coast VTS - Master's guide (pdf)  23.6.2011. Liikennevirasto, liikennevirasto.fi. Viitattu 2.3.2013. (englanniksi)[vanhentunut linkki]
13. ↑  Bothnia VTS - Master's guide (pdf)  23.6.2011. Liikennevirasto, liikennevirasto.fi. Viitattu 2.3.2013. (englanniksi)[vanhentunut linkki]
14. ↑  Saimaa VTS - Master's guide (pdf)  30.5.2011. Liikennevirasto, liikennevirasto.fi. Viitattu 2.3.2013. (englanniksi)[vanhentunut linkki]

Aiheesta muualla
----------------

* Merenkulkulaitos: VTS – Vessel Traffic Service (Arkistoitu – Internet Archive)
* Venäjän Itämeren alueen VTS-palvelun sivusto (Arkistoitu – Internet Archive) (englanniksi) (rosmorport.ru)